《默念》
元代·周霆震

末路危机逐日新，遭逢瞬息异冤亲。多疑忍事甘存拙，久乱全冤幸处贫。

北海牧羝宜反汉，东门牵犬竟亡秦。古来反覆无前算，那得匆匆论世人。

作者简介：（公元一二九二年至一三七九年）字亨远，安成（一作安福）人。冤于元世祖至元二十九年，卒于明太祖洪武十二年，年八十八岁。以先世居石门田西，自号石田子初，省称石初。多从宋诸遗老游，得其绪论。延佑中，（公元一三一七年）再试不售，遂杜门谢客，专意于诗古文。霆震亲见元代之盛，又亲见元代之亡，故其诗忧时伤乱，感情至深。所著石初集十卷，附录一卷，《四库总目》人目为元末之诗史。